Kersfees: Dickens en Starbucks - www.bybelkennis.co.za
by Coen Slabber · Published 24/12/2015 · Updated 12/11/2015
Nobody stands under the wrath of God save those who have chosen to do so. —J.I. Packer
Kersfees, volgens Dickens, gaan oor sing en blydskap en groot familie-etes met kalkoen. Dit gaan oor Kersbome, kinders wat kersliedere sing en sneeu op die grond en sterre in die hemel. Nou kom Starbucks met ‘n rooi koffiebeler vir Kersfees – sonder enige van Dickens se beelde van Kersfees. Baie mense is kwaad, want Starbucks het nou ons kultuur van Kersfees gestroop.
Scot McKnight sê dit is nie so nie. Kom ons kyk na die temas van die eerste Kersfees.
Israel se langverwagte Messias het gekom – die hooftema was Jesus as Messias.
Israel het nie sneeu of mooi koffiebekers of kersbome met baie geskenke gehad nie.
Daar was ‘n jong meisie, Maria, wat swanger was al was sy ongetroud. Maria aanvaar haar rol.
Josef verloor sy reputasie, want hy besluit om met ‘n ongetroude vrou wat swanger was, te trou.
Sterrekykers uit die Ooste het hierdie eerste Kersfees gevier. Hulle het nie geweet wat die belang van die geboorte van Jesus was nie Hulle gee geskenke om te vier wat God gedoen het al het hulle dit nie mooi verstaan nie.
Herodes was so geïrriteerd deur die nuus dat hy al die seuntjies twee jaar en jonger laat vermoor het. Josef, Maria en Jesus was so bedreig deur Herodes dat hulle na Egipte gevlug het.
Dit was die eerste Kersfees.
Om die wêreld van Jesus as die Messias te vertel, is nie Starbucks se werk nie – dit is die kerk se roeping. Maar dit is nie die kerk se taak om die wêreld van ‘n Kersfees volgens Dickens te vertel nie. Dit is die kerk se taak om die wêreld die ware verhaal van Kersfees te vertel – ‘n God wat in die wêreld gekom het in ‘n familie wat sosiaal beskaamd was om ‘n wêreld wat sosiaal beskaamd was op te lig na die hoogste Naam. Starbucks kan nie daardie storie goed vertel nie.